Σημασία έχει ν' αγαπάς

Το Σημασία έχει ν' αγαπας (γαλλικά: L'important c'est d'aimer), είναι ρομαντικό δράμα Γαλλικής παραγωγής του 1975 σε σκηνοθεσία του Αντρέι Ζουλάφσκι. Στους πρωταγωνιστικούς ρόλους είναι η Ρόμι Σνάιντερ, ο Φάμπιο Τέστι και ο Κλάους Κίνσκι.

Το 1975, ο Αντρέι Ζουλάφσκι έγραψε και σκηνοθέτησε αυτή την ταινία, βασισμένη στο μυθιστόρημα του Κρίστοφερ Φρανκ La Nuit américaine (Αμερικάνικη νύχτα) (που δεν σχετίζεται με την ταινία του Φρανσουά Τριφό του 1973). Η επιτυχία στη Γαλλία ήταν τέτοια, με την πολύ δημοφιλή ηθοποιό Ρόμι Σνάιντερ και τον Γάλλο τραγουδιστή Ζακ Ντουτρόνκ, όπου επέτρεψε στον Ζουλάφσκι να επιστρέψει στην Πολωνία. 

Η ταινία είχε συνολικά 1.544.986 εισητήρια στη ΓαλλίαΤα εισητήρια της ταινίας jpbox-office.com ανακτήθηκε 21 Φεβρουαρίου 2020 ,  με την Σνάιντερ να κερδίζει το πρώτο βραβείο Σεζάρ Α' γυναικείου ρόλου του θεσμού. Ο Ισπανός σκηνοθέτης Πέδρο Αλντομόβαρ αφιέρωσε την ταινία Όλα για τη μητέρα μου μερικώς σε αυτό τον ρόλο της Ναντίν Σεβαλιέ.

 Υπόθεση 
Κατά τη διάρκεια των γυρισμάτων μιας πορνογραφικής ταινίας, ο φωτογράφος Σερβέ Μοντ συναντά την Ναντίν Σεβαλιέ, μια υποβιβασμένη ηθοποιό που αναγκάζεται για να επιβιώσει να παίζει σε ταινίες χαμηλής ποιότητας κυρίως πορνογραφικές. Ο Σερβέ γοητευμένος από την προσωπικότητα της Ναντίν, αποφασίζει να την βοηθήσει για να ανακάμψει η καριέρα της, δανειζόμενος ένα μεγάλο χρηματικό ποσό από τον τοκογλύφο Μαζελί για να χρηματοδοτήσει μια θεατρική παραγωγή όπου θα πάρει τον βασικό ρόλο η Ναντίν.

Η Ναντίν αρχίζει να ερωτεύεται τον Σερβέ, αλλά βρίσκεται σε διλήμμα για να χωρίσει τον συζύγο της Ζακ, επειδή αισθάνεται μόνο ευγνωμοσύνη για το γεγονός ότι πριν από αρκετά χρόνια την έσωσε από την εξάρτηση της στα ναρκωτικά.

Η θεατρική παράσταση στην πρεμιέρα της θα πάει αρκετά καλά, αλλά αποδεικνύεται ότι είναι ένα συγκλονιστικό φιάσκο και θα δεχθεί πολύ αρνητικά σχόλια από τους κριτικούς. Ο παραγωγός της παράστασης Κέσλερ, ένας πρώην ηθοποιός, αποφασίζει να εγκαταλείψει το θεάτρο και έχοντας καταλάβει τι έκανε ο Σερβέ, του αφήνει ένα τεράστιο χρηματικό ποσό, ωστόσο ο Σερβέ δεν το χρησιμοποιεί για να εξοφλήσει το χρέος του στον τοκογλύφο, αλλά το δίνει στην Ναντίν, η οποία με την σειρά της το δίνει στον σύζυγό της.

Ο Ζακ θα νιώσει ταπεινωμένος για αυτή την πράξη της Ναντίν και αποφασίζει να της χαρίσει την ελευθερία της και να μην σταθεί εμπόδιο αναμέσα σε αυτήν και τον Σερβέ. Εν τω μεταξύ, ο Σερβέ πηγαίνει και συναντά τον Μαζελί, όπου του ζητά μια προθεσμία μόλις δέκα ημέρων για να αποπληρώσει το χρέος του. Παρόλο που ο Σερβέ θα καταφέρει τελικά να συγκεντρώσει τα χρήματα και  να τα παραδώσει μια μέρα αργότερα στον Μαζελί, αυτός αποφασίζει να τον τιμωρήσει στέλνοντας τους μπράβους του στο σπίτι του Σερβέ όπου και θα τον χτυπήσουν πολύ άσχημα. Η Ναντίν, μόνη και απελπισμένη πηγαίνει στο σπίτι του Σερβέ,  όπου τον βρίσκει στο έδαφος να αιμορραγεί και τον παίρνει στην αγκαλιά της λέγοντάς του ότι τον αγαπά.

 Διανομή Ρόλων 

 Ρόμι Σνάιντερ ως Ναντίν Σεβαλιέ
 Φάμπιο Τέστι ως Σερβέ Μοντ
 Ζακ Ντουτρόν ως Ζακ Σεβαλιέ
 Κλοντ Ντοπίν ως Μαζελί
 Ροζέ Μπλιν ως πατέρας του Σερβέ
 Γκαμπριέλ Ντουλσέ ως Μαντάμα Μαζελί
 Μισέλ Ρομπίν ως Ρέιμοντ
 Γκι Μαρίς ως Λορέν
 Ζακ Μπουντέ ως Ρομπέρ
 Κάτια Τσένκο ως Μίριαμ
 Νικολέτα Μακιαβέλι ως Λούσι
 Κλάους Κίνσκι ως Καρλ-Χάινζ Ζίμερ
 Πωλ Μπισίγκλια ως βοηθός σκηνοθέτη

 Υποδοχή 
Οι κριτικές ανασκόπησης στην ιστοσελίδα Rotten Tomatoes, δίνουν βαθμολογία θετικής έγκρισης σε ποσοστό 88%, με βάση 8 κριτικές και μέση βαθμολογία 8.5/10.
 Κριτικές 
Ο Μπεν Σαξ, του  Chicago Reader, σημειώνει ότι "η λάμψη στο L'Important C'Est D'Aimer είναι μια αληθινή αίσθηση ότι η αγάπη μας επιτρέπει να ξεπεράσουμε τις πιο υποβαθμισμένες εμπειρίες μας"Η κριτική του Μπεν Σαξ για την ταινία chicagoreader.com ανακτήθηκε 21 Φεβρουαρίου 2020 
. Ενώ οι New York Times ανέφεραν: "η φλεγόμενη και μερικές φορές συγχυσμένη ταινία προβάλλει τον αισθηματικό κόσμο και ταλέντο της Ρόμι Σνάιντερ".

 Βραβεία και υποψηφιότητες 
ΟργάνωσηΚατηγορίαΥποψήφιοςΑποτέλεσμαΒραβεία Σεζάρ  Καλύτερης ηθοποιού  Ρόμι Σνάιντερ  καλύτερης σκηνογραφίας Ζαν Πιερ Σβέλκο   καλύτερου μοντάζ  Κριστιάν Λακ   Φεστιβάλ Κινηματογράφου Ταορμίνας  Καλύτερης ηθοποιού  Ρόμι Σνάιντερ   Καλύτερου Σκηνοθέτη  Αντρέι Ζουλάφσκι  

 Παραπομπές 

 Εξωτερικοί σύνδεσμοι 

Κατηγορία:Γαλλικές ταινίες της δεκαετίας 1970
Κατηγορία:Γαλλικές δραματικές ταινίες
Κατηγορία:Γαλλόφωνες ταινίες
Κατηγορία:Ταινίες του 1975
Κατηγορία:Ταινίες σε σκηνοθεσία Αντρέι Ζουλάφσκι
Κατηγορία:Ταινίες βασισμένες σε μυθιστορήματα